Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 248/14/1000	Pezinok, 20.8.2015
EEČ : 2-1-509-2015

U Z N E S E N I E

Trestná vec:	obvinený XXXXX 
Prečin:	Podplácanie podľa § 333 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 15.12.2014 v čase okolo 09.45 hod. v Bratislave, Limbova 1 na 3. poschodí bloku E Detskej fakultnej nemocnice s poliklinikou Bratislava, v priestoroch kancelárie č.dv. 366 v súvislosti s poskytovaním zdravotnej starostlivosti v inom členskom štáte EÚ ako rodič maloletého pacienta M.V., nar. XXXXX poskytol obálku s obsahom finančnej hotovosti 500,- € a darčekovú tašku s obsahom fľaše zn. Grants ako úplatok XXXXX pôsobiacemu ako prednosta Kliniky XXXXX DFNsP Bratislava za udelenie súhlasu ako poskytovateľa zdravotnej starostlivosti žiadosti podľa § 9f ods. 1 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve o plánovanú zdravotnú starostlivosť v inom členskom štáte EÚ podľa § 9a ods. 2, § 9b ods. 10 alebo § 9d ods. 3 zákona

lebo obvinený sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny, trestného činu založenia, zosnovania a podporovania teroristickej skupiny alebo zločinu spáchaného organizovanou skupinou, zločineckou skupinou alebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného pre taký trestný čin alebo pre iný trestný čin

Odôvodnenie:
Vyšetrovateľ NKA, Národnej protikorupčnej jednotky, Expozitúra Bratislava uznesením  č.k. PPZ-1073/NKA-PK-BA-2014 dňa 12.9.2014 podľa § 199 ods. 1, ods. 2 Trestného poriadku začal trestné stíhanie za zločin prijímania úplatku podľa § 329 ods. 1 Trestného zákona a za prečin podplácania podľa § 333 ods. 1 Trestného zákona na tom skutkovom základe, ako je to uvedené v predmetnom uznesení.  

Uznesením dňa 16.12.2014 podľa § 206 ods. 1 Trestného poriadku vzniesol obvinenie XXXXX za zločin prijímania úplatku podľa § 329 ods. 1 Trestného zákona na tom skutkovom základe, že
dňa 15.12.2014 v čase okolo 09.45 hod. v Bratislave, Limbová ul. č. 1 na 3. poschodí bloku E Detskej fakultnej nemocnice s poliklinikou Bratislava, v priestoroch svojej kancelárie s označením dverí č. 366 ako prednosta Kliniky XXXXX Detskej fakultnej nemocnice s poliklinikou Bratislava v súvislosti s poskytovaním zdravotnej starostlivosti v inom členskom štáte EÚ prijal od XXXXX, rodiča maloletého pacienta M.V., narodený XXXXX obálku s obsahom finančnej hotovosti 500,- € a darčekovú tašku s obsahom fľaše zn. Grants ako úplatok za udelenie súhlasu ako poskytovateľa zdravotnej starostlivosti k žiadosti podľa § 9f odsek 1 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov, o plánovanú zdravotnú starostlivosť v inom členskom štáte EÚ podľa § 9a odsek 2, § 9b odsek 10 alebo § 9d odsek 3 zákona a 

uznesením dňa 16.12.2014 podľa § 206 ods. 1 Trestného poriadku vzniesol obvinenie XXXXX, nar. XXXXX za prečin podplácania podľa § 333 ods. 1 Trestného zákona na tom skutkovom základe, že
dňa 15.12.2014 v čase okolo 09.45 hod. v Bratislave, Limbova 1 na 3. poschodí bloku E Detskej fakultnej nemocnice s poliklinikou Bratislava, v priestoroch kancelárie č.dv. 366 v súvislosti s poskytovaním zdravotnej starostlivosti v inom členskom štáte EÚ ako rodič maloletého pacienta M.V., nar. XXXXX poskytol obálku s obsahom finančnej hotovosti 500,- € a darčekovú tašku s obsahom fľaše zn. Grants ako úplatok XXXXX pôsobiacemu ako prednosta Kliniky XXXXX DFNsP Bratislava za udelenie súhlasu ako poskytovateľa zdravotnej starostlivosti žiadosti podľa § 9f ods. 1 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve o plánovanú zdravotnú starostlivosť v inom členskom štáte EÚ podľa § 9a ods. 2, § 9b ods. 10 alebo § 9d ods. 3 zákona.

Dňa 16.12.2014 podľa § 21 ods. 1 Trestného poriadku vylúčil vec  trestného stíhania za prečin podplácania podľa § 333 ods. 1 Trestného zákona zo spoločného konania vedeného pod č. k. PPZ-769/NKA-PK-BA-2014, pričom vec bola ďalej vedená pod č.k. PPZ-1073/NKA-PK-BA-2014.

	V priebehu vyšetrovania vo veci obv. XXXXX XXXXX dňa 16.12.2014 do zápisnice o výsluchu svedka uviedol skutočnosti významné pre objasnenie zločinu prijímania úplatku podľa § 329 ods. 1 Trestného zákona na usvedčenie páchateľa XXXXX, čím sa významnou mierou podieľal na objasnení korupcie a usvedčení jej páchateľa. Vzhľadom na túto skutočnosť predložil vyšetrovateľ PZ dňa 4.2.2015 prokurátorke ÚŠP GP SR návrh na prerušenie trestného stíhania podľa § 228 ods. 3 Trestného poriadku. 	 

	Dňa 5.3.2015 prokurátorka ÚŠP GP SR vydala písomný súhlas na prerušenie trestného stíhania, ktoré bolo následne uznesením vyšetrovateľa PZ zo dňa 10.3.2015 podľa § 228 ods. 3 Trestného poriadku prerušené. 

	Z vyšetrovacieho spisu vyplýva, že XXXXX v trestnom konaní v maximálne možnej miere spolupracoval s orgánmi činnými v trestnom konaní a svojou podrobnou výpoveďou  v ďalšom priebehu vyšetrovania usvedčil obv.  XXXXX z korupčného správania. Predmetný korupčný skutok obv. XXXXX neorganizoval, nenavádzal naňho a ani ho neobjednával, pričom na základe jeho svedeckej výpovede bol obv. XXXXX uznaný za vinného rozsudkom ŠTS v Pezinku č.k. PK 2T/11/2015 zo dňa 20.5.2015 zo zločinu prijímania úplatku podľa § 329 ods. 1 Trestného zákona. 

	Podľa § 215 ods. 3 Trestného poriadku  prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny trestného činu založenia, zosnovania a podporovania teroristickej skupiny  alebo zločinu spáchaného organizovanou skupinou, zločineckou skupinou alebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takéhoto trestného činu prevyšuje záujem na trestnom stíhaní tohto obvineného. Zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal.

	Je nepochybné, že obv. XXXXX sa významnou mierou podieľal na objasnení korupcie a na usvedčení páchateľa trestného činu prijímania úplatku podľa § 329 ods. 1 Trestného zákona. Práve svedecká výpoveď XXXXX bola jedným z rozhodujúcich usvedčujúcich dôkazov, že ods. XXXXX prijal dňa 15.12.2014 úplatok vo výške 500,- € a darčekovú tašku s fľašou zn. Grants.

	Vzhľadom k tomu, že obvinený splnil zákonné podmienky na postup podľa § 215 ods. 3 Trestného poriadku, rozhodla som o zastavení trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať Úradu špeciálnej prokuratúry GP SR do troch dní od jeho doručenia. Sťažnosť má odkladný účinok. 

JUDr. Blanka Godžová
prokurátorka